Ministerstvo financií SR

Usmernenie č.:	14a/2007- U

Aktualizácia č.:	1

Vecné zameranie:	Usmernenie k nezrovnalostiam v rámci finančného riadenia Finančného mechanizmu EHP a Nórskeho finančného mechanizmu

Vydáva:		                Odbor systémových analýz a účtovníctva
Sekcia európskych a medzinárodných záležitostí
Ministerstvo financií SR 

Určené pre:	Národný kontaktný bod,  platobný orgán, sprostredkovatelia, koneční prijímatelia, príjemcovia pomoci pre projekty Finančného mechanizmu EHP a Nórskeho finančného mechanizmu, kontrolné orgány a orgány auditu 

Počet príloh:		5

Dátum vydania:	                24.09.2010

Dátum účinnosti:                   27.09.2010

Schválila: 	

..................................................................
Mgr. Marcela Zubriczká
               generálna riaditeľka sekcie európskych a medzinárodných záležitostí 

	

OBSAH

1. ÚVOD
2. ZÁKLADNÉ PRÁVNE PREDPISY
2.1 Právne predpisy  a dokumenty schválené donormi
2.1.1 Medzinárodné dohody a zmluvy
2.1.2 Iné dokumenty
2.2 Právne predpisy  a dokumenty SR
2.2.1 Všeobecne záväzné právne predpisy SR
2.2.2 Iné dokumenty
3. VYMEDZENIE POJMU NEZROVNALOSŤ A TYPOLÓGIA NEZROVNALOSTÍ
3.1 Vymedzenie pojmu nezrovnalosť
3.2 Typológia nezrovnalostí
4. OPATRENIA NA PREDCHÁDZANIE VZNIKU NEZROVNALOSTÍ
4.1 Vymedzenie základných kompetencií jednotlivých orgánov pri výkone kontroly a auditu
4.1.1 Orgány na národnej úrovni
4.1.2 Orgány na nadnárodnej úrovni
4.2 Transparentné písomné postupy a aplikácia princípu kontroly „štyroch očí“
4.3  Oddelenie funkcií a stanovenie popisov konkrétnych pracovných pozícií
4.4 Transparentný a kontrolovateľný systém registrácie a uchovávania dokumentov
5. ZISŤOVANIE A OZNAMOVANIE NEZROVNALOSTÍ
5.1  Zisťovanie nezrovnalostí
5.2 Oznamovanie nezrovnalostí
5.3 Vysporiadanie nezrovnalostí
6. EVIDENCIA ÚDAJOV K NEZROVNALOSTIAM A POHĽADÁVKAM V INFORMAČNOM SÝSTÉME
6.1 Základné údaje evidované v Knihe dlžníkov
7. VYMÁHANIE A VRÁTENIE NEZROVNALOSTÍ
7.1 Vrátenie finančných prostriedkov Úradu pre finančný mechanizmus
7.2 Vrátenie finančných prostriedkov na základe zmluvy o poskytnutí nenávratného finančného príspevku, resp. zmluvy o nenávratnom finančnom príspevku medzi NKB a sprostredkovateľom
7.3 Vrátenie finančných prostriedkov na základe právoplatného rozhodnutia vydaného v správnom konaní
8. ZOZNAM PRÍLOH

ZOZNAM SKRATIEK

BG	Blokový grant	
ECB	Európska centrálna banka	
EHP, EEA	Európsky hospodársky priestor, European Economic Area	
EÚ	Európska únia	
EUR	Euro (kód platidla vytvorený podľa normy ISO 4217)	
EZVO	Európske združenie voľného obchodu	
FM EHP a NFM	Finančný mechanizmus EHP a Nórsky finančný mechanizmus	
IP	Individuálny projekt	
ISUF	Informačný systém účtovníctva fondov	
KP	Konečný prijímateľ	
MF SR	Ministerstvo financií Slovenskej republiky	
MZV NK	Ministerstvo zahraničných vecí Nórskeho kráľovstva	
NFP	Nenávratný finančný príspevok	
NK	Nórske kráľovstvo	
NKB	Národný kontaktný bod (Úrad vlády SR)	
NMV	Národný monitorovací výbor pre Finančný mechanizmus EHP a Nórsky finančný mechanizmus	
PIP	Project Implementation Plan – Plán realizácie projektu	
PIR	Project Interim Report – Priebežná správa o projekte	
PCR	Project Completion Report – Správa o ukončení projektu	
PO	Platobný orgán	
PP	Príjemca pomoci	
SEZM MF SR	Sekcia európskych a medzinárodných záležitostí Ministerstva financií SR	
SFK	Správa finančnej kontroly	
SKK	Slovenská koruna (kód platidla vytvorený podľa normy ISO 4217)	
SP	Sprostredkovateľ	
SR	Slovenská republika	
ŠR	Štátny rozpočet, prostriedky štátneho rozpočtu 	
ÚFM	Úrad pre finančný mechanizmus	
VFM	Výbor pre finančný mechanizmus EHP	
Usmernenie k nezrovnalostiam v rámci finančného riadenia Finančného mechanizmu EHP a Nórskeho finančného mechanizmu

1. ÚVOD

Hlavným cieľom tohto usmernenia je spracovanie postupu informačných a finančných tokov pri riešení nezrovnalostí a porušení finančnej disciplíny v rámci finančného riadenia FM EHP a NFM, ktoré vznikli porušením  predpisov schválených Výborom pre finančný mechanizmus EHP, MZV NK a Slovenskou republikou, právnych predpisov EÚ, Nórskeho kráľovstva a Slovenskej republiky a ktoré spôsobili alebo mohli spôsobiť poškodenie  rozpočtov v rámci FM EHP/NFM alebo štátneho rozpočtu SR. 

Stanovenie postupov pre zaobchádzanie s nezrovnalosťami a porušeniami finančnej disciplíny je nevyhnutné vo vzťahu k : 

•	prevencii proti výskytu nezrovnalostí, 
•	odhaľovaniu a riešeniu nezrovnalostí, 
•	vytváraniu účinných kontrolných mechanizmov, 
•	nápravnej činnosti a postihovaniu,
•	zodpovednosti za  riešenie nezrovnalostí.

Vzhľadom na legislatívne zmeny sa na FM EHP a NFM odo dňa účinnosti tohto usmernenia nevzťahuje: 

- Usmernenie sekcie európskych a medzinárodných záležitostí MF SR k nezrovnalostiam v rámci finančného riadenia predvstupových a povstupových fondov EÚ a ostatných finančných nástrojov č. 2/2006 - NF zo dňa 01.05.2006.

2. ZÁKLADNÉ PRÁVNE PREDPISY 
 
2.1 Právne predpisy  a dokumenty schválené donormi

2.1.1 Medzinárodné dohody a zmluvy

•	Zmluva o Európskom hospodárskom priestore, podpísaná dňa 2.5.1992
•	Protokol 38a k Dohode o rozšírení Európskeho hospodárskeho priestoru
•	Zmluva medzi Nórskym kráľovstvom a Európskym spoločenstvom, podpísaná dňa 14. 10. 2003
•	Memorandum o porozumení k implementácii Nórskeho finančného mechanizmu podpísaná medzi Slovenskou republikou a Nórskym kráľovstvom dňa 11.1.2005
•	Memorandum o porozumení k implementácii Finančnému mechanizmu Európskeho hospodárskeho priestoru podpísaná medzi Slovenskou republikou a členskými krajinami Európskeho hospodárskeho priestoru dňa 23.2.2005

2.1.2 Iné dokumenty

•	Metodický dokument „Príručka k nezrovnalostiam (Irregularities Guideline)“, vydaný Úradom pre finančný mechanizmus dňa 26.4.2006

2.2 Právne predpisy  a dokumenty SR

2.2.1 Všeobecne záväzné právne predpisy SR

•	Zákon č. 71/1967 Zb. o správnom konaní (správny poriadok) v znení neskorších predpisov;
•	Zákon č. 523/2004 Z. z. o rozpočtových pravidlách a o zmene a doplnení niektorých zákonov v znení neskorších predpisov; 
•	Zákon č. 440/2000 Z. z. o správach finančnej kontroly v znení neskorších predpisov;
•	Zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z.;
•	Zákon č. 39/1993 Z. z. o Najvyššom kontrolnom úrade Slovenskej republiky v znení neskorších predpisov;
•	Zákon č. 300/2005 Z. z. Trestný zákon v znení neskorších predpisov;
•	Zákon č. 301/2005 Z. z. Trestný poriadok v  znení neskorších predpisov;
•	Zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov;
•	Zákon č. 431/2002 Z. z. o účtovníctve v znení neskorších predpisov;
•	Zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov;
•	Zákon č. 311/2001 Z. z. Zákonník práce v znení neskorších predpisov;
•	Zákon č. 583/2004 Z. z. o rozpočtových pravidlách územnej samosprávy a doplnení niektorých zákonov v znení neskorších predpisov;
•	Zákon č. 446/2001 Z. z. o majetku vyšších územných celkov v znení neskorších predpisov.

2.2.2 Iné dokumenty 

•	Uznesenie vlády SR č. 816 zo dňa 27.8.2003 k návrhu na uzavretie Zmluvy o účasti 
na Európskom hospodárskom priestore;
•	Uznesenie vlády č. 262 zo dňa 14.3.2007 k Pravidlám implementácie finančného mechanizmu EHP a Nórskeho finančného mechanizmu v platnom znení (ďalej aj ako „Pravidlá implementácie FM EHP a NFM“). 

3. VYMEDZENIE POJMU NEZROVNALOSŤ A TYPOLÓGIA NEZROVNALOSTÍ

3.1 Vymedzenie pojmu nezrovnalosť

V súlade s Pravidlami implementácie FM EHP a NFM sa pod pojmom „nezrovnalosť“ rozumie úmyselné alebo nedbanlivostné porušenie právnych predpisov upravujúcich FM EHP/NFM vo vzťahu k Dohode o poskytnutí grantu, akékoľvek porušenie ustanovení práva Európskej únie alebo akékoľvek porušenie národného práva SR, ktoré by mohlo postihnúť alebo poškodiť akúkoľvek fázu implementácie FM EHP/NFM najmä vo vzťahu k implementácii a/alebo rozpočtu akéhokoľvek druhu pomoci financovanej z FM EHP/NFM alebo rozpočtov nimi spravovaných, napr. neodôvodnenými alebo neprimeranými výdavkami, alebo odpočítaním alebo stratou príjmov v rámci projektu.

Nezrovnalosť vzniká úmyselným alebo nedbanlivostným porušením predpisov schválených Výborom pre finančný mechanizmus EHP, MZV NK a Slovenskou republikou, ktoré upravujú použitie nenávratného finančného príspevku z Finančného mechanizmu EHP a/alebo Nórskeho finančného mechanizmu a štátneho rozpočtu SR, resp. závažným porušením Dohody o poskytnutí grantu uzatvorenej medzi NKB a VFM a/alebo MZV NK, zmluvy o nenávratnom finančnom príspevku uzavretej medzi NKB a sprostredkovateľom, resp. zmluvy o poskytnutí nenávratného finančného príspevku uzatvorenej medzi NKB a konečným prijímateľom/príjemcom pomoci a zmluvy o poskytnutí nenávratného finančného príspevku uzatvorenej medzi sprostredkovateľom  a konečným prijímateľom.  

SR je povinná zasielať Úradu pre finančný mechanizmus popis prípadov zistených nezrovnalostí a vykonať všetky potrebné opatrenia, aby sa zabezpečilo, že sumy zodpovedajúce uvedeným nárokom boli vrátené a uhradené do rozpočtov donorských štátov  FM EHP a/alebo NFM.

3.2 Typológia nezrovnalostí 

Definícia nezrovnalosti uvedená v bode 3.1 tohto usmernenia zahŕňa všetky typy možného konania  hospodárskeho subjektu, na základe ktorého je možné nezrovnalosti členiť podľa viacerých kritérií.

Podľa typológie nezrovnalostí uvedenej v prílohe č. 1 tohto usmernenia vrátane rozšírených definícií typov nezrovnalostí, ktoré sa najčastejšie vyskytujú v rámci implementácie FM EHP/NFM.

Z pohľadu národnej legislatívy má na vznik nezrovnalosti priamy dopad najmä porušenie finančnej  disciplíny podľa § 31 ods. 1 zákona č. 523/2004 Z. z., pričom § 31 citovaného zákona definuje jednotlivé druhy porušenia finančnej disciplíny. Z pohľadu národnej legislatívy nezrovnalosť nemusí vždy predstavovať porušenie finančnej disciplíny a naopak identifikované porušenie finančnej disciplíny nemusí zodpovedať nezrovnalosti.

Podľa frekvencie výskytu rozlišujeme nezrovnalosti:

-	systémové – vyskytujú sa v systéme ako takom resp. ako nedostatok vo viacerých projektoch. Vyplývajú z chýb riadenia a môžu sa vyskytovať horizontálne vo viacerých projektoch. Väčšinou ide o nezrovnalosti z nedbanlivosti, vyplývajúce z nedostatkov systému riadenia a kontroly (napr. nedostatočne definovaný rozsah kontroly v systéme).
-	nesystémové (individuálne) – vyskytujú sa iba v konkrétnom projekte a vyplývajú zo subjektívneho konania. Pri riadnom dodržiavaní postupov riadenia sa nevyskytujú.

Podľa druhu zavinenia nezrovnalosti delíme na:

1) Úmyselné nezrovnalosti – ide o také konanie zo strany subjektu zapojeného do riadenia a implementácie v rámci FM EHP a NFM, ktoré bolo vykonané za účelom obohatenia seba alebo iného subjektu v rozpore s platnou legislatívou alebo záväznými dokumentmi, najmä:
-	fiktívne faktúry (t.j. faktúry vystavené na úhradu za nedodané tovary a nevykonané služby a práce),
-	falzifikáty (t.j. faktúry vystavené fiktívnym dodávateľom),
-	faktúry vystavené a preplatené duplicitne,
-	faktúry vystavené na nadhodnotené sumy,
-	nezapočítanie množstevných, cenových a iných zliav vo faktúrach,
-	falšované colné dokumenty, certifikáty a iné podporné dokumenty,
-	falošné bankové účty,
-	podvodný prevod finančných prostriedkov na nesprávny účet,
-	nedodržanie zmluvných podmienok,
-	aktivita nebola realizovaná,
-	aktivita nebola ukončená,
-	aktivita nebola realizovaná v súlade s podmienkami zmluvy,
-	neoprávnené výdavky,
-	výdavky nevzťahujúce sa na oprávnené obdobie,
-	výdavky nevzťahujúce sa na oprávnenú aktivitu,
-	prekročenie rozpočtu,
-	nedodržanie podmienok spolufinancovania,
-	kumulácia nezlučiteľnej pomoci (napr. poskytovanie pomoci z iného finančného nástroja - napr. Prechodný fond, štrukturálne fondy, Kohézny fond, Švajčiarsky finančný mechanizmus, pričom duplicitné financovanie  je vylúčené) ,
-	deklarácia fiktívnych strát alebo škôd,
-	zmanipulovanie výsledkov dokladovej kontroly,
-	zmanipulovanie zistení z kontroly na mieste,
-	neumožnenie vykonania kontroly,
-	falšovanie a pozmeňovanie účtovných či iných zápisov a podkladov,
-	falošná identita hospodárskeho subjektu,
-	chybné predkladanie alebo opomenutie prípadov, operácií a pod.

Nezrovnalosti z nedbanlivosti - ide o konanie zo strany subjektu zapojeného do riadenia v rámci FM EHP a NFM spôsobené jeho nedbanlivosťou. Patria sem najmä chyby a omyly.

Podľa typu dopadu možno nezrovnalosti deliť na nezrovnalosti:

-	bez finančného dopadu,
-	s finančným dopadom - na rozpočet EÚ/donorských štátov (Nórske kráľovstvo, Islandská republika, Lichtenštajnské  
                                                       kniežatstvo) 
                                            - na štátny rozpočet .

Nezrovnalosti s finančným dopadom majú zásadný vplyv na financovanie a finančné vysporiadanie s KP/PP/SP v rámci FM EHP a NFM. 

Trestnoprávna zodpovednosť
 
Pod pojem nezrovnalosti môže spadať trestný čin subvenčného podvodu v zmysle zákona č. 300/2005 Z. z. Trestný zákon. Nie je vylúčené, aby vzniknutou nezrovnalosťou bol spáchaný aj iný trestný čin uvedený v zákone č. 300/2005 Z. z. Trestný zákon v znení neskorších predpisov, napr. trestný čin podvodu, korupcie, prijímania úplatku, podplácania, machinácií vo verejnom obstarávaní a verejnej dražbe.

V súlade s § 3 ods. 2  zákona č. 301/2005 Z. z. Trestného poriadku v znení neskorších predpisov je príslušný subjekt povinný bez meškania oznamovať orgánom činným v trestnom konaní skutočnosti nasvedčujúce  tomu, že bol spáchaný trestný  čin.

Pracovnoprávna zodpovednosť 

Podľa ustanovenia § 31 ods. 7 zákona č. 523/2004 Z. z .„subjekt verejnej správy, ktorý porušil finančnú disciplínu, je povinný uplatniť voči zamestnancovi zodpovednému za porušenie finančnej disciplíny postup podľa osobitných predpisov (napríklad podľa zákona č. 400/2009 Z. z. o štátnej službe, resp. subsidiárne podľa zákona č. 311/2001 Z. z. Zákonník práce).“

4. OPATRENIA NA PREDCHÁDZANIE VZNIKU NEZROVNALOSTÍ

Z dôvodu prevencie a zníženia rizika vzniku nezrovnalostí je potrebné pri riadení, kontrole a audite v rámci FM EHP a NFM dodržiavať najmä tieto opatrenia:

•	vymedzenie funkcií jednotlivých orgánov podieľajúcich sa na riadení a kontrole a ich legislatívna úprava,
•	rozdelenie funkcií v rámci každého orgánu, organizačná štruktúra a popis zodpovedností na úrovni pracovných pozícií,
•	stanovenie fungujúcich postupov systémov riadenia a kontroly, 
•	prehľadné písomné postupy a kontrolné zoznamy,
•	dodržiavanie zásady oddelenia funkcií („funkčnej nezávislosti“) medzi jednotlivými orgánmi ako aj v rámci nich a stanovenie popisov konkrétnych pracovných pozícií,
•	spoľahlivá evidencia údajov v rámci informačných systémov účtovníctva, monitorovania a finančného výkazníctva, 
•	prehľadný a kontrolovateľný systém registrácie a uchovávania dokumentov,
•	informovanosť a komunikácia s konečným prijímateľom/príjemcom pomoci/ sprostredkovateľom,
•	audit trail finančných a informačných tokov a jeho dodržiavanie,
•	audit fungovania systémov riadenia a kontroly,
•	vzájomná komunikácia a informovanosť orgánov riadenia a kontroly,
•	postupy podávania správ a monitorovania nezrovnalostí a získavania neoprávnene vyplatených súm,
•	vydávanie pokynov, manuálov a metodických usmernení,
•	školiace a vzdelávacie aktivity (priebežné zvyšovanie odbornej kvalifikácie zamestnancov),
•	dodržiavanie zásady správneho finančného riadenia, tzn. dodržiavanie:
1.	zásady hospodárnosti – požiadavka minimalizovania nákladov orgánu na 
                                             vykonávanie svojich činností pri zachovaní ich  
                                             primeranej úrovne a kvality 
2.	zásady účinnosti - vzťah medzi plánovaným výsledkom činnosti a skutočným
výsledkom činnosti vzhľadom na použité verejné prostriedky
3.	zásady efektívnosti - maximalizovanie výsledkov činnosti vo vzťahu       
                                        k disponibilným verejným prostriedkom, 
•	ochrana finančných záujmov donorských štátov  FM EHP/NFM, EÚ a SR zahŕňajúca prevenciu, odhaľovanie a riešenie nezrovnalostí, prijímanie nápravných opatrení a postihovanie nezrovnalostí.

4.1 Vymedzenie základných kompetencií jednotlivých orgánov pri výkone kontroly a auditu

4.1.1 Orgány na národnej úrovni 

V tejto časti sú uvedené základné činnosti jednotlivých orgánov pri výkone kontroly a auditu, v rámci ktorých sú nižšie uvedené orgány povinné identifikovať nezrovnalosti, zabezpečiť ich oznámenie v súlade s postupmi stanovenými v časti 5 tohto usmernenia a prijať účinné nápravné opatrenia.

V súvislosti so zistenými nezrovnalosťami v rámci administratívneho overenia a/alebo overenia na mieste/ certifikačného overenia/ kontroly/vládneho auditu sú kontrolné orgány SR zodpovedné za riešenie nezrovnalostí a ich zdokumentovanie v súlade s postupmi podľa časti 5 tohto usmernenia.

•	Národný kontaktný bod

NKB je povinný overovať žiadosti konečného prijímateľa/príjemcu pomoci o platbu, resp. žiadosti sprostredkovateľa o preddavok, ktorých súčasťou je odhad očakávaných výdavkov na nasledujúce reportovacie obdobie vrátane PIR/PCR. Súčasťou tohto overovania je aj predbežná finančná kontrola. Toto overenie zahrnuje administratívne overenie a overenie na mieste podľa potreby. V súvislosti so zistenými nezrovnalosťami v rámci administratívneho overenia a/alebo overenia na mieste je NKB zodpovedný za riešenie nezrovnalostí a ich zdokumentovanie v súlade s postupmi podľa časti 5 tohto usmernenia.

Pod riešením nezrovnalosti sa vo všeobecnosti rozumie najmä:

•	oficiálne zdokumentovanie nezrovnalosti, resp. podozrenia z nezrovnalosti v správe o zistenej nezrovnalosti vrátane evidovania údajov v systéme ISUF; 
•	oznámenie nezrovnalosti;
•	monitorovanie vývoja a stavu nezrovnalosti;
•	zaznamenanie zmien stavu nezrovnalosti v aktualizovanej správe o zistenej nezrovnalosti;
•	preverenie možného dopadu na systém riadenia, resp. nastavené postupy riadenia a kontroly v rámci FM EHP/NFM; 
•	prijatie účinných nápravných opatrení na odstránenie vzniknutej nezrovnalosti a predchádzanie vzniku ďalších nezrovnalostí;
•	zabezpečenie bezodkladného finančného vysporiadania podľa podmienok zmluvy a príslušných právnych predpisov;
•	zaevidovanie údajov o zmene stavu nezrovnalosti, finančnom vysporiadaní nezrovnalosti a prijatých nápravných opatreniach v systéme ISUF;
•	v prípade systémovej nezrovnalosti, bezodkladné prijatie účinných nápravných opatrení v uplatňovaných postupoch riadenia a kontroly;
•	v prípade doručeného stanoviska ÚFM zabezpečenie ďalšieho vzájomne prijateľného postupu vysporiadania nezrovnalosti na základe vzájomnej komunikácie a za predpokladu využitia nastavených pravidiel na národnej úrovni;
•	v prípade najmä systémovej nezrovnalosti identifikovanej auditom Rady audítorov EZVO, Úradu nórskeho generálneho audítora, Výboru pre finančný mechanizmus, MZV NK / externým audítorom, prijatie účinných nápravných opatrení v určenej lehote, ktoré sú akceptované ÚFM ako dostatočné, a to na základe vzájomnej komunikácie.

•	Platobný orgán

Certifikáciu PIR/PCR pred jej predložením ÚFM zabezpečuje platobný orgán. Platobný orgán v rámci certifikácie vykonáva certifikačné overovania, ktorými overuje správnosť, oprávnenosť a zákonnosť výdavkov a efektívnosť systémov riadenia a kontroly FM EHP/NFM na všetkých úrovniach finančného riadenia, vrátane konečného prijímateľa/príjemcu pomoci a sprostredkovateľa.

Certifikačné overenie sa vykonáva s cieľom uistenia sa o postupoch NKB a SP, že:
-	PIR/PCR zahŕňajú výlučne oprávnené a aktuálne výdavky uhrádzané počas obdobia oprávnenosti, 
-	boli vykonané overenia dodania spolufinancovaných tovarov, služieb a prác,
-	realizované výdavky sú reálne, 
-	sa postupovalo v súlade s relevantnými právnymi predpismi vrátane predpisov SR a ostatnými záväznými dokumentmi, 
-	existuje podporná dokumentácia, 
-	dodržiava a uchováva audit trail a vnútorný manuál. 

V súvislosti so zistenými nezrovnalosťami v rámci certifikačného overenia je NKB zodpovedný za riešenie nezrovnalostí a PO je zodpovedný za ich zdokumentovanie v súlade s postupmi podľa časti 5 tohto usmernenia.

•	Kontrolné orgány SR

      - Sekcia auditu a kontroly MF SR,
      - Územne príslušná Správa finančnej kontroly,   
            (SFK Bratislava, SFK Zvolen, SFK Košice)
      - Odbor kontroly Úradu vlády SR.

Vyššie uvedená sekcia je zodpovedná za koordináciu plánovania a výkonu vládneho auditu prostriedkov spolufinancovaných z Finančného mechanizmu EHP/Nórskeho finančného mechanizmu a štátneho rozpočtu SR podľa zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov.

V súvislosti so zistenými nezrovnalosťami v rámci výkonu vládneho auditu sú orgány vykonávajúce vládny audit zodpovedné za riešenie nezrovnalostí a ich zdokumentovanie v súlade s postupmi podľa časti 5 tohto usmernenia.

•	Orgány vykonávajúce vnútorný/vládny audit

- Sekcia auditu a kontroly MF SR, ktorá predkladá ÚFM :
  1) ročný plán vládnych auditov a systémových auditov prostriedkov spolufinancovania poskytnutých z FM EHP/NFM a zo štátneho rozpočtu SR;
          2) ročnú správu o výsledkoch vládnych auditov a vnútorných auditov prostriedkov poskytnutých z FM EHP/NFM a zo štátneho rozpočtu SR;

- Vnútorný audítor Úradu vlády SR.

Pre účely hodnotenia riadiaceho a kontrolného systému FM EHP/NFM bude vykonávaný systémový audit.

V súvislosti so zistenými nezrovnalosťami v rámci výkonu vnútorného auditu sú orgány vykonávajúce vnútorný audit zodpovedné za riešenie nezrovnalostí a ich zdokumentovanie v súlade s postupmi podľa časti 5 tohto usmernenia.

•	Nezávislý výkon kontroly – Najvyšší kontrolný úrad SR

-   vykonáva nezávislú kontrolu výdavkov zo zdrojov Finančného mechanizmu EHP a Nórskeho finančného mechanizmu v súlade so zákonom č. 39/1993 Z. z. o Najvyššom kontrolnom úrade SR v znení neskorších predpisov.

NKB má povinnosť poskytovať ÚFM kópie akýchkoľvek správ, ktoré vypracuje NKÚ SR, kontrolné orgány MF SR o projektoch alebo iných aktivitách súvisiacich s FM EHP a NFM.

V súvislosti so zistenými nezrovnalosťami v rámci výkonu nezávislej kontroly je NKB zodpovedný za riešenie nezrovnalostí a ich zdokumentovanie v súlade s postupmi podľa časti 5 tohto usmernenia na základe predložených protokolov z vykonanej kontroly NKÚ SR.

4.1.2 Orgány na nadnárodnej úrovni

V súlade s Pravidlami implementácie FM EHP a NFM:

•	Rada audítorov EZVO,
•	Úrad nórskeho generálneho audítora;

- sú oprávnení vykonávať audity prostriedkov spolufinancovania poskytnutých z Finančného mechanizmu EHP/Nórskeho finančného mechanizmu v SR, ktorej bola takáto pomoc poskytnutá.

•	Výbor pre finančný mechanizmus EHP,
•	MZV NK;

- sú oprávnení vykonávať audity a inšpekcie prostriedkov z Finančného mechanizmu EHP/Nórskeho finančného mechanizmu. 

O auditoch vykonávaných audítormi Výboru pre finančný mechanizmus EHP/MZV NK bude informovaná Komora audítorov EZVO/Úrad nórskeho generálneho audítora. Zástupcovia Komory audítorov EZVO/Úrad nórskeho generálneho audítora budú mať možnosť zúčastniť sa na vykonávaní takýchto auditov.

4.2 Transparentné písomné postupy a aplikácia princípu kontroly „štyroch očí“

Subjekty zapojené do implementácie FM EHP/NFM sa riadia všeobecne záväznými právnymi predpismi, podrobnými písomnými postupmi vnútorných manuálov procedúr, Príručkou pre KP/PP/SP z FM EHP a NFM v platnom znení a metodickými usmerneniami NKB a PO, ktoré určujú:

-	kto koná;
-	čo koná;
-	ako koná;
-	v ktorej fáze koná;
-	termín pre uskutočnenie čiastkového kroku;
-	komu postupuje spis;
-	ako postupuje spis;
-	kam postupuje súvisiaci dokument;
-	konkrétny formát žiadosti, oznámenia, správy, informácie;
-	kde je príslušný dokument archivovaný;
-	rozlíšenie medzi cirkuláciou originálov a kópií. 

Tieto postupy sú súčasťou vnútorných manuálov procedúr ako súčasť interných predpisov zodpovedných orgánov zapojených do implementácie FM EHP/NFM.

4.3  Oddelenie funkcií a stanovenie popisov konkrétnych pracovných pozícií

Popisy pracovných pozícií jednotlivých zamestnancov na rôznych úrovniach finančného riadenia sú súčasťou vnútorných manuálov procedúr orgánov zapojených do implementácie FM EHP/NFM.

Funkcie správneho riadenia - schvaľovanie finančných operácií (napr. žiadosť o platbu), realizácia finančných operácií a účtovanie finančných operácií - sú vykonávané oddelene, t. j. v rámci jednej finančnej operácie nie je prípustné, aby všetky tri funkcie vykonával jeden zamestnanec.

Subjekty zapojené do riadenia FM EHP/NFM dodržiavajú a pravidelne aktualizujú vypracované a schválené podrobné popisy riadenia kontroly a auditu, ktoré sú  súčasťou vnútorných manuálov procedúr.
 
4.4 Transparentný a kontrolovateľný systém registrácie a uchovávania dokumentov

Subjekty zapojené do riadenia FM EHP/NFM registrujú a uchovávajú účtovnú a podpornú dokumentáciu súvisiacu s finančným riadením prehľadným a kontrolovateľným systémom v súlade s registratúrnym poriadkom príslušného subjektu alebo v súlade s vnútornými smernicami podobného charakteru.

Subjekty zapojené do riadenia FM EHP/NFM uchovávajú účtovnú a podpornú dokumentáciu po zrealizovaní záverečnej platby konečnému prijímateľovi/príjemcovi pomoci/sprostredkovateľovi a to po dobu 10 rokov od schválenia Správy o ukončení projektu (PCR).

 5. ZISŤOVANIE A OZNAMOVANIE NEZROVNALOSTÍ

V súlade s metodickým dokumentom „Príručka k nezrovnalostiam (Irregularities Guideline)“, zo dňa 26.4.2006, pre oznamovanie nezrovnalostí, Slovenská republika je povinná oznamovať Úradu pre finančný mechanizmus (a v špecifických prípadoch aj ostatným členským štátom):

-	nezrovnalosti, ktoré boli predmetom prvého administratívneho a/alebo súdneho konania,
-	nezrovnalosti, zahŕňajúce konanie alebo opomenutia konania, ktoré zakladajú skutkovú podstatu trestného činu podľa národnej legislatívy, ako napr. korupcia, podvod, podplácanie alebo sprenevera,
-	nezrovnalosti , ktoré znamenajú okamžité ohrozenie úspešného ukončenia projektu,
-	nezrovnalosti odhalené pred platbou, ktoré nemali za následok uloženie sankcie, 
-	nezrovnalosti, ktoré indikujú nový spôsob a nové praktiky páchania podvodu.

5.1  Zisťovanie nezrovnalostí

Nezrovnalosť môže zistiť najmä:

•	Národný kontaktný bod;
•	Platobný orgán;
•	Sprostredkovateľ; 
•	Konečný prijímateľ/príjemca pomoci;
•	Kontrolné orgány SR – Sekcia auditu a kontroly MF SR;  útvary kontroly/príslušných ústredných orgánov štátnej správy, územne príslušná správa finančnej kontroly, odbor kontroly Úradu vlády SR, NKÚ SR, orgány vykonávajúce audit/vládny audit; 
•	Rada audítorov Európskeho združenia voľného obchodu;
•	Úrad nórskeho generálneho audítora;
•	Výbor pre finančný mechanizmus EHP;
•	Ministerstvo zahraničných vecí Nórskeho kráľovstva.

V prípade stanovenia konkrétnych postupov riešenia nezrovnalostí je nutné brať do úvahy najmä štyri nasledovné aspekty: 

a)	o  aký typ nezrovnalosti ide, 
b)	na úrovni akého subjektu  nezrovnalosť vznikla, 
c)	v akej fáze sa nezrovnalosť nachádza (pred vyplatením finančných prostriedkov, po vyplatení finančných prostriedkov z národných prostriedkov),  
d)	všeobecne platí, že vládny audit už vzniknutej nezrovnalosti vždy uskutočňuje kontrolný orgán nezávislý od kontrolovaného subjektu podľa osobitného predpisu.

Za riešenie nezrovnalostí je v podmienkach Slovenskej republiky zodpovedný NKB, v prípade, že deleguje výkon riešenia nezrovnalosti na sprostredkovateľa, nezbavuje sa celkovej zodpovednosti za riešenie zistenej nezrovnalosti.

5.2 Oznamovanie nezrovnalostí

Správa o zistenej nezrovnalosti
Subjekt zapojený do riadenia, kontroly a auditu, ktorý zistí nezrovnalosť resp. má podozrenie zo vzniku nezrovnalosti, je povinný bezodkladne, najneskôr do 10 pracovných dní, po jej oficiálnom zdokumentovaní vypracovať správu o zistenej nezrovnalosti (príloha č. 2) a zaslať ju Národnému kontaktnému bodu a kópiu tejto správy platobnému orgánu, sekcii auditu a kontroly MF SR,  sprostredkovateľovi a konečnému prijímateľovi/príjemcovi pomoci. Kód nezrovnalosti následne doplní do formulára „Správa o zistenej nezrovnalosti (príloha č. 2 tohto usmernenia) NKB pri zadávaní údajov o zistenej nezrovnalosti do Knihy dlžníkov v zmysle časti 5.3 tohto usmernenia na účely zabezpečenia jedinečnosti kódu nezrovnalosti.

V prípade, že nezrovnalosť zistí samotný konečný prijímateľ/príjemca pomoci, bezodkladne oznámi zistenú nezrovnalosť a predloží dokumenty preukazujúce zistenú nezrovnalosť NKB/sprostredkovateľovi.

V prípade, že nezrovnalosť s finančným dopadom bola zistená u sprostredkovateľa, subjekt, ktorý má podozrenie zo vzniku nezrovnalosti (vrátane subjektu, u ktorého nezrovnalosť vznikla), je povinný o týchto skutočnostiach informovať NKB prostredníctvom správy o zistenej nezrovnalosti podľa prílohy č. 2, pričom  kópiu zasiela platobnému orgánu a Sekcii auditu a kontroly MF SR.
Ak ide o nezrovnalosť, ktorá je zároveň porušením finančnej disciplíny, kontrolný orgán je povinný podľa § 31 ods. 10 zákona č. 523/2004 Z. z oznámiť porušenie finančnej disciplíny príslušnej správe finančnej kontroly. Medzi kontrolný orgán alebo orgán dozoru štátu, ktorý je oprávnený vykonávať kontrolu alebo dozor verejných prostriedkov v rozsahu svojej pôsobnosti ustanovenej osobitným predpisom patrí aj NKB.

Za moment zistenia nezrovnalosti sa považuje schválenie správy o zistenej nezrovnalosti v nadväznosti na schválenie / prerokovanie / doručenie oficiálneho dokumentu podľa typu vykonanej kontroly / auditu / overenia, resp. nadobudnutie právoplatnosti rozhodnutia vydaného v správnom konaní.
Zistenie nezrovnalosti sa formálne zdokumentuje najmä na základe:

I.	Schválenia správy o zistenej nezrovnalosti, ak neexistuje výstup z kontroly alebo auditu, resp. správneho alebo iného konania;
II.	Doručenia čiastkovej správy z vládneho auditu KP/PP/SP vrátane schválenej správy o zistenej nezrovnalosti;
III.	Doručenia správy z vládneho auditu auditovanej osobe, v prípade ak neboli nezrovnalosti uvedené v čiastkovej správe z vládneho auditu vrátane schválenej správy o zistenej nezrovnalosti; 
IV.	Právoplatného rozhodnutia vydaného v správnom konaní vrátane aktualizovania správy o zistenej nezrovnalosti;
V.	Prerokovania protokolu o výsledku kontroly vykonanej NKÚ SR vrátane schválenej správy o zistenej nezrovnalosti;
VI.	Doručenia správy z auditu vypracovanej Radou audítorov EZVO, resp. Úradom nórskeho generálneho audítora;
VII.	Prerokovania protokolu z kontroly ÚVO vrátane schválenej správy o zistenej nezrovnalosti;
VIII.	Právoplatného rozhodnutia ÚVO vrátane schválenej správy o zistenej nezrovnalosti;
IX.	Doručením právoplatného uznesenia o začatí trestného stíhania vrátane schválenej správy o zistenej nezrovnalosti.

NKB je povinný vypracovať a predložiť správu o zistenej nezrovnalosti platobnému orgánu a Sekcii auditu a kontroly MF SR najneskôr do 10 pracovných dní od jej oficiálneho zdokumentovania a kópiu tejto správy KP/PP/SP.

NKB je povinný vypracovať podľa Príručky k nezrovnalostiam vydaného ÚFM štvrťročnú správu o zistených nezrovnalostiach a v prípade už oznámených nezrovnalostí aj štvrťročnú správu o prijatých opatreniach vo vzťahu k oznámeným nezrovnalostiam a predkladať ich v lehote 2 mesiacov po ukončení príslušného štvrťroka Úradu pre finančný mechanizmus a v kópii platobnému orgánu a Sekcii auditu a kontroly MF SR.

NKB oznamuje zistené nezrovnalosti, resp. podozrenia z nezrovnalosti Úradu pre finančný mechanizmus a v kópii Platobnému orgánu a Sekcii auditu a kontroly MF SR  ako: 

1)	Bezodkladné oznámenie nezrovnalostí na ÚFM
•	nezrovnalosti, zahŕňajúce konanie alebo opomenutia konania, ktoré zakladajú skutkovú podstatu trestného činu podľa národnej legislatívy, ako napr. korupcia, podvod, podplácanie alebo sprenevera,
•	nezrovnalosti, ktorých finančný dopad prevyšuje sumu 50 000 EUR, 
•	nezrovnalosti, ktoré znamenajú bezprostredné ohrozenie úspešného ukončenia projektu.

2)	Štvrťročné oznámenie nezrovnalostí  prostredníctvom správ o zistených nezrovnalostiach  ÚFM
 v ostatných prípadoch v lehote do 2 mesiacov po ukončení štvrťroka v štruktúre požadovaných údajov podľa Príručky k nezrovnalostiam vydanej ÚFM (Irregularities Guideline) prostredníctvom prílohy č. 2a tohto usmernenia.
NKB je zároveň povinný štvrťročne v lehote do 2 mesiacov po ukončení štvrťroka informovať ÚFM a v kópii Platobný orgán a Sekciu auditu a kontroly MF SR o prijatých opatreniach a krokoch vo vzťahu k nezrovnalostiam uvedeným v predchádzajúcich oznámeniach prostredníctvom štvrťročných správ o prijatých opatreniach vo vzťahu k oznámeným nezrovnalostiam. 

3)      Výnimky z oznámenia nezrovnalostí na ÚFM
•	nezrovnalosti odhalené pred platbou, ktoré nemali za následok uloženie sankcie alebo
•	nezrovnalosť,  ktorých finančný dopad neprevyšuje sumu 4 000 EUR.
Uvedené nezrovnalosti je NKB  povinný oznámiť len na požiadanie ÚFM, a to v lehote do 15 kalendárnych dní od požiadania. 

Týmto nie je dotknutá povinnosť NKB ako subjektu, ktorý nezrovnalosť zistil, oznamovať nezrovnalosť na národnej úrovni (prostredníctvom správy o zistenej nezrovnalosti - príloha č. 2) podľa prvého odseku tejto časti usmernenia.

5.3 Vysporiadanie nezrovnalostí

V prípade zistenia alebo podozrenia zo vzniku nezrovnalosti na každej z overovaných úrovní je platobný orgán oprávnený pozastaviť platby pre príslušný blokový grant/ individuálny projekt/ podprojekt,  až do momentu jej odstránenia. 
Za moment odstránenia nezrovnalosti sa považuje:
A.	Vrátenie finančných prostriedkov alebo ich časti alebo
B.	Prijatie účinných nápravných opatrení smerujúcich k zabezpečeniu vrátenia finančných prostriedkov alebo ich časti.

V prípade pozastavenia platieb zo strany ÚFM pri podozrení z nezrovnalosti/vzniku nezrovnalosti sú NKB alebo PO oprávnení pozastaviť platby pre príslušný blokový grant/ individuálny projekt/ podprojekt až do momentu obnovenia platieb zo strany ÚFM.

6. EVIDENCIA ÚDAJOV K NEZROVNALOSTIAM A POHĽADÁVKAM V INFORMAČNOM SÝSTÉME

Všetky pohľadávky z titulu nezrovnalostí, resp. iných vrátení sú účtované v informačnom systéme ISUF. Každá zistená nezrovnalosť je manuálne zadávaná do Knihy dlžníkov, ktorá je taktiež vedená v ISUF. Výstupy o otvorených pohľadávkach je možné spracovávať priamo z účtovníctva ISUF, resp. tabuľkovou formou z uvedeného výkazu. 

6.1 Základné údaje evidované v Knihe dlžníkov

Manuálnu evidenciu nezrovnalostí do Knihy dlžníkov zabezpečujú jednotliví používatelia systému ISUF, ktorí sú zamestnancami NKB  na základe predložených správ o zistených nezrovnalostiach v súlade s postupom uvedeným v časti 5.2 tohto usmernenia, a to v lehote 10 pracovných dní od predloženia správy o zistení nezrovnalosti NKB.

Nezrovnalosť je evidovaná v Knihe dlžníkov už pri obdŕžaní prvej informácie o jej vzniku. Účtovanie pohľadávky na PO voči konečnému prijímateľovi/príjemcovi pomoci/sprostredkovateľovi je uskutočnené na základe žiadosti o vrátenie finančných prostriedkov, alebo na základe  oznámenia o vysporiadaní finančných vzťahov v prípade, ak už boli vrátené prostriedky na mimorozpočtový účet PO. 

Základné údaje potrebné pre správnu evidenciu nezrovnalosti v ISUF sú najmä: 

•	kód projektu
•	finančný mechanizmus
•	zdroj
•	IČO dlžníka - konečný prijímateľ/príjemca pomoci/sprostredkovateľ
•	dátum vzniku dlhu 
•	dátum splatnosti dlhu
•	dlžná suma – istina.

Po vyplnení evidencie nezrovnalosti v ISUF používateľ uloží údaje. Pred uložením evidencie nezrovnalosti používateľ v systéme ISUF vyplní pole kód nezrovnalosti podľa nasledovného pravidla.

N  9  07  1  021 00

Rozdelenie kódu „NEZROVNALOSTI“ podľa pozície:

1. pozícia (1 znak) identifikuje nezrovnalosť, písmeno „N“;
2. pozícia (1 znak) identifikuje finančné nástroje / mechanizmy (štandardne „9“);
3. pozícia (2 znaky) identifikuje rok evidencie nezrovnalosti v ISUF (napr. 07, 08, 09...);
4. pozícia (1 znak) identifikuje finančný nástroj / mechanizmus:
1. FM EHP
2. NFM
3. FM EHP a NFM;
5. pozícia (3 znaky) identifikuje poradové číslo nezrovnalosti, ktoré je nezávislé od použitia znaku na 4. pozícii. Poradové číslo bude rásť vzostupne vždy 0 + 1. Číslovanie bude začínať v každom programovom období od 1 a bude pokračovať do n (max. 999);
6. pozícia (2 znaky) identifikuje poradové číslo prijatého opatrenia/aktualizácie stavu riešenia v súvislosti s hlásenou nezrovnalosťou. Poradové číslo bude rásť vzostupne vždy 0 + 1. Číslovanie bude začínať pri každej nezrovnalosti od 1 a bude pokračovať do n (max. 99).  

7. VYMÁHANIE A VRÁTENIE NEZROVNALOSTÍ

V prípade, že MZV NK, resp. VFM požiada o vrátenie finančných prostriedkov z titulu závažného porušenia Dohody o poskytnutí grantu ku ktorému vydá rozhodnutie, Platobný orgán v spolupráci s NKB je povinný spätne previesť zodpovedajúcu sumu do 3 mesiacov od vydania tohto rozhodnutia. Uvedené vrátenie nie je  časovo podmienené vrátením zo strany konečného prijímateľa/príjemcu pomoci/sprostredkovateľa, pričom povinnosť konečného prijímateľa/príjemcu pomoci/sprostredkovateľa vrátiť finančné prostriedky týmto nie je dotknutá. 

7.1 Vrátenie finančných prostriedkov Úradu pre finančný mechanizmus

V podmienkach SR finančné opravy vo vzťahu k ÚFM vykonáva Platobný orgán: 

•	Platobný orgán prostredníctvom schválených priebežných správ o projekte a správ o ukončení projektu žiada ÚFM spravidla 4x ročne o prostriedky FM EHP/NFM osobitne za každý individuálny projekt a blokový grant. Formulár PIR/PCR vypĺňa v mene EUR konečný prijímateľ/príjemca pomoci/sprostredkovateľ, overenie vykonáva NKB a certifikačné overenie vykonáva platobný orgán;

•	Výdavky deklarované ÚFM (PIR/PCR) môžu zahŕňať iba oprávnené výdavky. V prípade neoprávnených výdavkov resp. nezrovnalostí s finančným dopadom je  PIR/PCR pomerne znížená o sumu zodpovedajúcu nezrovnalosti; 

•	Platobný orgán v zodpovedajúcej sume nezrovnalosti vyjadrenej v mene EUR na základe údajov uvedených v správe o zistenej nezrovnalosti neschváli predloženú PIR/PCR a zasiela ju prostredníctvom NKB na prepracovanie KP/PP/SP v rámci dotknutého individuálneho projektu, resp. blokového grantu;

7.2 Vrátenie finančných prostriedkov na základe zmluvy o poskytnutí nenávratného finančného príspevku, resp. zmluvy o nenávratnom finančnom príspevku medzi NKB a sprostredkovateľom

V jednotlivých prípadoch vrátenia prostriedkov NKB/sprostredkovateľ zašle sprostredkovateľovi/konečnému prijímateľovi/príjemcovi pomoci žiadosť o vrátenie finančných prostriedkov (viď prílohu  č. 3) v súlade so  zmluvou o poskytnutí nenávratného finančného príspevku/ zmluvou o nenávratnom finančnom príspevku medzi NKB a sprostredkovateľom, t.j. vyzve sprostredkovateľa/konečného prijímateľa/príjemcu pomoci, aby odviedol finančné prostriedky do 15 pracovných dní od doručenia žiadosti o vrátenie finančných prostriedkov. 

NKB/sprostredkovateľ je povinný zaslať kópiu žiadosti o vrátenie finančných prostriedkov platobnému orgánu v prípade, že povinnosť vrátenia finančných prostriedkov je určená v prospech mimorozpočtového účtu MF SR pre nezrovnalosti.

V žiadosti o vrátenie finančných prostriedkov je požadovaná suma uvedená v mene EUR. Za prepočet sumy neoprávnene poskytnutých alebo použitých finančných prostriedkov na sumu znejúcu na menu EUR podľa požadovaného kurzu je zodpovedný NKB (v prípade IP), resp. sprostredkovateľ (v prípade BG). Iným ako konverzným kurzom sa postupuje len v prípade, ak ide o nezrovnalosti, ktoré sa vzťahujú na reportovacie obdobie stanovené v PIP do 31.12.2008. V prípade, ak výdavok vznikol pred 1.1.2009 a bol deklarovaný ÚFM prostredníctvom PIR, výška nezrovnalosti sa prepočíta z meny SKK na menu EUR výmenným kurzom ECB platným v deň pred posledným pracovným dňom v posledný mesiac príslušného reportovacieho obdobia. 

Ak sa zistí nezrovnalosť s finančným dopadom u konečného prijímateľa/príjemcu pomoci v prípade blokových grantov, okrem príjmu vytvoreného z projektu a okrem prípadov, v ktorých ide súčasne o porušenie finančnej disciplíny a postupuje sa podľa zákona č.523/2004 Z. z., vráti neoprávnene poskytnuté alebo použité finančné prostriedky konečný prijímateľ/príjemca pomoci na účty sprostredkovateľa, z ktorých boli pôvodne prevedené v príslušných pomeroch za zdroje FM EHP/NFM a spolufinancovania zo štátneho rozpočtu na blokový grant.

Ak sa zistí nezrovnalosť s finančným dopadom u konečného prijímateľa/príjemcu pomoci v prípade individuálneho projektu/podprojektu, okrem príjmu vytvoreného z projektu a okrem prípadov, v ktorých ide súčasne o porušenie finančnej disciplíny a postupuje sa podľa zákona č.523/2004 Z. z., vráti neoprávnene poskytnuté alebo použité finančné prostriedky konečný prijímateľ/príjemca pomoci na mimorozpočtový účet MF SR pre nezrovnalosti v príslušných pomeroch za zdroje FM EHP/NFM a spolufinancovania zo štátneho rozpočtu na individuálny projekt/podprojekt. 

Ak sa zistí nezrovnalosť s finančným dopadom u sprostredkovateľa v prípade blokového grantu, okrem príjmu vytvoreného z projektu a okrem prípadov, v ktorých ide súčasne o porušenie finančnej disciplíny a postupuje sa podľa zákona č.523/2004 Z. z., vráti neoprávnene poskytnuté alebo použité finančné prostriedky sprostredkovateľ na mimorozpočtový účet MF SR pre nezrovnalosti v príslušných pomeroch za zdroje FM EHP/NFM a spolufinancovania zo štátneho rozpočtu na blokový grant. 

Finančné prostriedky vrátené na účty platobného orgánu/sprostredkovateľa uvedeným spôsobom možno opätovne použiť na financovanie  individuálnych projektov/podprojektov/blokových grantov.

Konečný prijímateľ/príjemca pomoci/sprostredkovateľ, ktorý vrátil finančné prostriedky v rámci FM EHP/NFM je povinný oznámiť vrátenie finančných prostriedkov sprostredkovateľovi/NKB prostredníctvom  oznámenia o vysporiadaní finančných vzťahov podľa prílohy č. 4 tohto usmernenia do 7 pracovných dní odo dňa uskutočnenia úhrady prostriedkov v súlade s výpisom z bankového účtu. Prílohou oznámenia o vysporiadaní finančných vzťahov je výpis z bankového účtu. V prípade vrátenia výnosov sa využíva formulár uvedený v usmernení platobného orgánu č. 7/2007- U k formulárom žiadostí o preddavok, žiadostí o platbu a odhadu očakávaných výdavkov v rámci FM EHP a NFM, nie formulár č. 4 tohto usmernenia. 
V prípade individuálneho projektu/blokového grantu NKB postúpi kópiu oznámenia o vysporiadaní finančných vzťahov vrátane výpisu z bankového účtu potvrdzujúceho vrátenie finančných prostriedkov do 7 pracovných dní od jej obdržania platobnému orgánu (tzn. subjektu, ktorému boli prostriedky pripísané na účet),PO informuje NKB o pripísaní finančných prostriedkov na účet PO (Nezrovnalosti EHP/NFM MFSR) najneskôr do 10 pracovných dní odo dňa pripísania finančných prostriedkov na účet PO pri prípadoch, ak PO nebola od NKB doručená kópia oznámenia o vysporiadaní finančných vzťahov.
V prípade, ak kópia oznámenia o vysporiadaní finančných vzťahov v písomnej verzii nie je doručená platobnému orgánu/sprostredkovateľovi  do 30 pracovných dní od úhrady dlžnej čiastky na účet platobného orgánu/sprostredkovateľa, NKB/sprostredkovateľ  zabezpečí vystavenie oznámenia o vysporiadaní finančných vzťahov. V prípade, ak oznámenie o vysporiadaní finančných vzťahov vystaví NKB, kópiu tohto oznámenia zasiela platobnému orgánu. 
V prípade blokového grantu, ak sprostredkovateľ vedie výdavky na riadenie blokového grantu a sprostredkovateľ neoprávnene použije finančné prostriedky, sprostredkovateľ postúpi do 7 pracovných dní oznámenie o vysporiadaní finančných vzťahov NKB a následne NKB do 5 pracovných dní odo dňa doručenia tohto oznámenia kópiu oznámenia o vysporiadaní finančných vzťahov zašle platobnému orgánu (subjektu, ktorému boli prostriedky pripísané na účet). 
V prípade, ak NKB/sprostredkovateľ oznámi KP/PP nesprávne zúčtovanie zálohovej platby alebo jej časti, je KP/PP povinný vrátiť  poskytnutú zálohovú platbu alebo jej časť vo výške určenej NKB/sprostredkovateľ na účet v lehote určenej NKB/sprostredkovateľom. O tejto skutočnosti KP/PP bezodkladne informuje NKB/sprostredkovateľa. V prípade, že KP/PP/P zálohovú platbu alebo jej časť na základe tohto oznámenia NKB/sprostredkovateľa riadne a včas nevráti, NKB/sprostredkovateľ postupuje rovnako ako v prípade povinnosti vrátenia finančných prostriedkov alebo ich časti v prípade nezrovnalosti. Tento postup sa nepoužije, ak ide zároveň o porušenie finančnej disciplíny podľa § 31 ods. 1 písm. a) zákona č. 523/2004 Z. z. o rozpočtových pravidlách verejnej správy.
V prípade, ak NKB oznámi SP nesprávne zúčtovanie preddavku alebo jeho časti, je SP povinný vrátiť  poskytnutý preddavok alebo jeho časť vo výške určenej NKB na účet v lehote určenej NKB. O tejto skutočnosti SP bezodkladne informuje NKB. V prípade, že SP preddavok alebo jeho časť na základe tohto oznámenia NKB riadne a včas nevráti, NKB postupuje rovnako ako v prípade povinnosti vrátenia finančných prostriedkov alebo ich časti v prípade nezrovnalosti. Tento postup sa nepoužije, ak ide zároveň o porušenie finančnej disciplíny podľa § 31 ods. 1 písm. a) zákona č. 523/2004 Z. z. o rozpočtových pravidlách verejnej správy.
Ak právnická osoba alebo fyzická osoba sama zistí porušenie finančnej disciplíny podľa odseku 1 písm. b), c) a d) alebo ak sa porušenie finančnej disciplíny podľa odseku 1 písm. b), c) a d) zistí pri výkone kontroly alebo vládneho auditu a právnická osoba alebo fyzická osoba protiprávny stav odstráni alebo odvedie finančné prostriedky vo výške porušenia finančnej disciplíny do dňa skončenia kontroly alebo vládneho auditu, správne konanie sa nezačne.

7.3 Vrátenie finančných prostriedkov na základe právoplatného rozhodnutia vydaného v správnom konaní

Ak konečný prijímateľ/príjemca pomoci/sprostredkovateľ nevráti požadovanú sumu zodpovedajúcu výške porušenia finančnej disciplíny na uvedený bankový účet do 15 pracovných dní od doručenia žiadosti o vrátenie finančných prostriedkov, sprostredkovateľ/NKB písomne oznámi porušenie finančnej disciplíny príslušnej správe finančnej kontroly, ktorá začne správne konanie podľa príslušných ustanovení § 31 zákona č. 523/2004 Z. z..

Na základe právoplatného rozhodnutia v správnom konaní vydaného územne príslušnou správou finančnej kontroly alebo MF SR je konečný prijímateľ/príjemca pomoci/sprostredkovateľ povinný vrátiť finančné prostriedky v lehote uloženej rozhodnutím.  

Prostriedky poskytnuté z rozpočtov donorských štátov FM EHP a NFM

Ak nezrovnalosť vymáha územne príslušná SFK alebo MF SR, vo svojom rozhodnutí uloží konečnému prijímateľovi/príjemcovi pomoci/sprostredkovateľovi, aby uhradil dlžnú sumu prostriedkov z rozpočtov donorských štátov FM EHP a NFM prostredníctvom subjektu, ktorý tieto prostriedky poskytol na osobitný účet MF SR pre nezrovnalosti zriadený v Štátnej pokladnici. 

Súčasťou rozhodnutia vydaného v správnom konaní je poučenie:

Konečný prijímateľ/príjemca pomoci/sprostredkovateľ je povinný 
-	uviesť v platobnom príkaze aj variabilný symbol - kód príslušného individuálneho projektu/podprojektu/blokového grantu (len numerické znaky kódu, napr. alfanumerický kód individuálneho projektu  je „SK  0029“, t. z. vo variabilnom čísle je potrebné uviesť „0029“) a  
-	uviesť v poli „Poznámka“ číslo rozhodnutia vydaného v správnom konaní, ktorým mu bola uložená povinnosť na úhradu týchto prostriedkov. 

V rozhodnutí vydanom v správnom konaní (resp. aj v čiastkovej správe z vládneho auditu/správe z vládneho auditu) je uložená sankcia vyčíslená v mene EUR. Deň zistenia nezrovnalosti sa viaže k oficiálnemu zdokumentovaniu nezrovnalosti podľa časti 5.2. tohto usmernenia.

Prostriedky štátneho rozpočtu

Finančné prostriedky štátneho rozpočtu na spolufinancovanie, ktorých sa týka porušenie finančnej disciplíny, vrátane pokút a penále sú v súlade s § 31 ods. 8 zákona č. 523/2004 Z. z. príjmom príslušného druhu rozpočtu verejnej správy, z ktorého boli poskytnuté.

Územne príslušná správa finančnej kontroly alebo MF SR, ktorá sankciu ukladá, uvedie na vykonanie úhrady odvodu a penále/pokuty číslo príjmového účtu štátneho rozpočtu (účet SFK).

Finančná identifikácia:
Z dôvodu potreby jednoznačného priradenia sumy vrátených finančných prostriedkov ku konkrétnej priebežnej správe o projekte konečného prijímateľa/príjemcu pomoci/sprostredkovateľa je potrebné pri realizácii platieb vrátených finančných prostriedkov od konečných prijímateľov/príjemcov pomoci /sprostredkovateľov dodržiavať tieto pokyny:

Variabilný symbol: 	kód príslušného individuálneho projektu/podprojektu/blokového grantu (len numerické znaky kódu, napr. alfanumerický kód individuálneho projektu  je „SK  0029“, t. z. vo variabilnom čísle je potrebné uviesť „0029“).   

Správa pre prijímateľa/poznámka: 	poradové číslo priebežnej správy o projekte
Finančné prostriedky v rámci FM EHP/NFM, ktorých sa týka porušenie finančnej disciplíny, sú v zmysle § 22 ods. 4 zákona č. 523/2004 Z. z. príjmom osobitného účtu Ministerstva financií SR.
Pre tento účel má platobný orgán zriadený mimorozpočtový účet v Štátnej pokladnici. Finančná identifikácia pre príslušný účet je nasledovná:

Číslo účtu:				7000301737/8180
Názov účtu:				Nezrovnalosti EHP/NFM MFSR 
Mena účtu:				EUR

Tento účet slúži na príjem finančných prostriedkov v rámci FM EHP a/alebo NFM.
Mimorozpočtový účet platobného orgánu pre nezrovnalostí EHP/NFM MF SR neslúži na príjem prostriedkov štátneho rozpočtu na spolufinancovanie (zdroj ŠR).

Územne príslušná správa finančnej kontroly vo svojom rozhodnutí uloží konečnému prijímateľovi/príjemcovi pomoci/sprostredkovateľovi, aby uhradil dlžnú sumu finančných prostriedkov poskytnuté z rozpočtov donorských štátov FM EHP a NFM na osobitný účet MF SR uvedený vyššie.  Súčasťou rozhodnutia SFK je poznámka pre konečného prijímateľa/príjemcu pomoci, aby v platobnom príkaze vyplnil aj variabilný symbol a správu pre prijímateľa/poznámku podľa vyššie uvedených pokynov.
Vrátenie finančných prostriedkov poskytnutých z rozpočtov donorských štátov FM EHP a NFM a ŠR mimo správneho konania aj v rámci neho sa oznamuje podľa prílohy č. 4.
8. ZOZNAM PRÍLOH

Príloha  č.1	          Typy nezrovnalostí
Príloha č. 2	          Správa o zistenej nezrovnalosti
Príloha č. 2a	          Správa o zistenej nezrovnalosti - anglická verzia
Príloha č. 3	          Žiadosť o vrátenie finančných prostriedkov
Príloha č. 4	          Oznámenie o vysporiadaní finančných vzťahov